CELEX: 52007PC0179
Language: el
Date: 2007-04-11
Title: Πρόταση Αποφασησ του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή των άρθρων 76 και 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου

Σημαντική ανακοίνωση νομικού περιεχομένου

|

52007PC0179

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.4.2007COM(2007) 179 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή των άρθρων 76 και 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η συμφωνία σύνδεσης αποτελεί τη νομική βάση που διέπει τις διμερείς σχέσεις της Ευρωπαϊκής Ένωσης και της Αλγερίας.2. Η ευρωμεσογειακή συμφωνία σύνδεσης με την Αλγερία, που άρχισε να ισχύει την 1η Σεπτεμβρίου 2005, προβλέπει τη δημιουργία ζώνης ελεύθερων συναλλαγών μεταξύ της ΕΕ και της Αλγερίας έως την 31η Αυγούστου 2017. Η δημιουργία ζώνης ελεύθερων συναλλαγών θα ευνοήσει την ολοκλήρωση των οικονομικών, θεσμικών και κοινωνικών συστημάτων των χωρών εταίρων βάσει των εγκεκριμένων νομικών πράξεων.3. Το άρθρο 98 της συμφωνίας σύνδεσης προβλέπει τη σύσταση των αναγκαίων οργάνων για την εκτέλεση της συμφωνίας. Το άρθρο 76 της συμφωνίας προβλέπει, επιπλέον, τη σύσταση ομάδας εργασίας, επιφορτισμένης με την αξιολόγηση της εφαρμογής των διατάξεων σχετικά με τη συνεργασία για κοινωνικά θέματα.4. Για την εφαρμογή των συμφωνιών που έχουν συναφθεί με άλλες ευρωμεσογειακές χώρες εταίρους, όπως το Μαρόκο, η Τυνησία, η Ιορδανία και το Ισραήλ, έχει δημιουργηθεί θεσμική δομή που θα αποτελείται από διάφορες υποεπιτροπές. Η παρούσα πρόταση ακολουθεί σε μεγάλο βαθμό το ίδιο πρότυπο και την ίδια δομή.5. H Αλγερία είναι πρόθυμη να εντατικοποιήσει τη συνεργασία στους διάφορους τομείς που καλύπτονται από τις διατάξεις της συμφωνίας σύνδεσης.6. Επομένως, η Ευρωπαϊκή Επιτροπή προτείνει στο Συμβούλιο να δημιουργήσει ομάδα εργασίας για τις κοινωνικές υποθέσεις, όπως προβλέπεται από τη συμφωνία σύνδεσης, καθώς και έξι υποεπιτροπές, που θα επικουρούν το Συμβούλιο και την Επιτροπή Σύνδεσης στην εφαρμογή της συμφωνίας σύνδεσης. Οι εν λόγω υποεπιτροπές θα μελετήσουν τα θέματα τεχνικού χαρακτήρα που δεν μπορούν να εξεταστούν διεξοδικά στο πλαίσιο της Επιτροπής Σύνδεσης.7. Η ομάδα εργασίας και οι έξι υποεπιτροπές που προτείνουμε να δημιουργηθούν θα ονομάζονται, αντίστοιχα: i) ομάδα εργασίας για τις κοινωνικές υποθέσεις, ii) υποεπιτροπή "Βιομηχανία, εμπόριο και υπηρεσίες», iii) υποεπιτροπή « Μεταφορές, περιβάλλον και ενέργεια », iv) υποεπιτροπή «Κοινωνία της πληροφορίας, έρευνα, καινοτομία, εκπαίδευση, οπτικοακουστικός τομέας και πολιτισμός», v) υποεπιτροπή «Γεωργία και αλιεία», vi) υποεπιτροπή «Δικαιοσύνη και εσωτερικές υποθέσεις», και vii) υποεπιτροπή «Τελωνειακή συνεργασία».8. Όσον αφορά την οργάνωση των υποεπιτροπών, όταν η προεδρία ασκείται από την Κοινότητα (εναλλάξ με την Αλγερία), την προεδρία των υποεπιτροπών έχει η Επιτροπή, κατ'εφαρμογή της απόφασης του Συμβουλίου της 25ης Μαρτίου 2002 σχετικά με την προεδρία των επιτροπών σύνδεσης στο πλαίσιο των σχέσεων με τις μεσογειακές χώρες. Σύμφωνα με την ίδια απόφαση, η προεδρία της υποεπιτροπής "Δικαιοσύνη και εσωτερικές υποθέσεις" θα ασκείται, όσον αφορά την ΕΕ, σύμφωνα με τους ίδιους κανόνες που προβλέπονται για την προεδρία της Επιτροπής Σύνδεσης. Σε περίπτωση εξέτασης θεμάτων που εμπίπτουν στους τίτλους V και VI της συνθήκης για την Ευρωπαϊκή Ένωση, εκπρόσωπος της Προεδρίας του Συμβουλίου θα ασκεί την προεδρία της υποεπιτροπής και θα εκφράζει επίσης τη θέση των κρατών μελών. Στην περίπτωση αυτή, η Επιτροπή θα συμμετέχει πλήρως στις προπαρασκευαστικές εργασίες καθώς και στον καθορισμό των στόχων των συνεδριάσεων των υποεπιτροπών.9. Ο στόχος, τα θέματα που χειρίζεται κάθε υποεπιτροπή και οι λεπτομέρειες εφαρμογής καθορίζονται στους συνημμένους εσωτερικούς κανονισμούς.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή των άρθρων 76 και 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής[1],Εκτιμώντας τα ακόλουθα:(1) Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, υπεγράφη στις 22 Απριλίου 2002 και ετέθη σε ισχύ την 1η Σεπτεμβρίου 2005.(2) Το άρθρο 76 της συμφωνίας προβλέπει τη σύσταση ομάδας εργασίας για την αξιολόγηση της εφαρμογής των διατάξεων σχετικά με τη συνεργασία για τα κοινωνικά θέματα.(3) Το άρθρο 98 της εν λόγω συμφωνίας προβλέπει ότι το Συμβούλιο Σύνδεσης μπορεί να αποφασίζει να συστήνει ομάδα εργασίας ή όργανο αναγκαίο για την εκτέλεση της παρούσας συμφωνίας,ΑΠΟΦΑΣΙΖΕΙ :Άρθρο μόνοΗ θέση που οφείλει να λάβει η Κοινότητα στο πλαίσιο του Συμβουλίου Σύνδεσης που θεσπίζεται από την ευρωμεσογειακή συμφωνία, η οποία συνήφθη μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, σχετικά με την εφαρμογή των άρθρων 76 και 98 της εν λόγω συμφωνίας, βασίζεται στο σχέδιο απόφασης του Συμβουλίου Σύνδεσης που προσαρτάται στην παρούσα απόφαση.Εκπρόσωπος της Ευρωπαϊκής Επιτροπής προεδρεύει της ομάδας εργασίας και των υποεπιτροπών εξ ονόματος της Ευρωπαϊκής Κοινότητας και των κρατών μελών της. Τα κράτη μέλη ενημερώνονται σχετικά και δύνανται να συμμετέχουν στις συνεδριάσεις της εν λόγω ομάδας εργασίας και των υποεπιτροπών.Εκπρόσωπος της προεδρίας του Συμβουλίου εκφράζει τη θέση της ΕΕ επί των θεμάτων που εμπίπτουν στους τίτλους V και VI της συνθήκης για την Ευρωπαϊκή Ένωση. Στην περίπτωση αυτή, η Επιτροπή συμμετέχει πλήρως στις προπαρασκευαστικές εργασίες και στον καθορισμό των στόχων των συνεδριάσεων της ομάδας εργασίας και των υποεπιτροπών.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ AΣχέδιοΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΑΛΓΕΡΙΑΣγια τη σύσταση υποεπιτροπών της Επιτροπής Σύνδεσης και ομάδας εργασίας για τις κοινωνικές υποθέσειςΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΑΛΓΕΡΙΑΣ,Έχοντας υπόψη:την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου,Εκτιμώντας τα ακόλουθα:(1) Η ζώνη ελεύθερων συναλλαγών μεταξύ της ΕΕ και της Δημοκρατίας της Αλγερίας πρέπει να έχει δημιουργηθεί έως τις 31 Αυγούστου 2017 το αργότερο.(2) Οι σχέσεις της ΕΕ με τις χώρες της Νοτίου Μεσογείου γίνονται όλο και πιο περίπλοκες λόγω της εφαρμογής των ευρωμεσογειακών συμφωνιών και της συνέχισης της ευρωμεσογειακής εταιρικής σχέσης.(3) Έχουν συσταθεί υποεπιτροπές στο πλαίσιο των επιτροπών σύνδεσης των άλλων συνδεδεμένων χωρών με σκοπό την παρακολούθηση της εφαρμογής των προτεραιοτήτων της εταιρικής σχέσης και την προσέγγιση των νομοθεσιών.(4) Είναι σκόπιμο να ενσωματωθεί το περιβάλλον στις τομεακές πολιτικές με σκοπό την προώθηση της αειφόρου ανάπτυξης.(5) Το άρθρο 98 της συμφωνίας προβλέπει τη σύσταση ομάδων εργασίας ή οργάνων απαραίτητων για την εφαρμογή της συμφωνίας, και το άρθρο 76 τη δημιουργία ομάδας εργασίας για την αξιολόγηση των διατάξεων για τα κοινωνικά θέματα,ΑΠΟΦΑΣΙΖΕΙ :Άρθρο μόνοΣυνιστώνται, στο πλαίσιο της Επιτροπής Σύνδεσης ΕΕ-Αλγερίας, η ομάδα εργασίας και οι υποεπιτροπές που απαριθμούνται στο παράρτημα 1 και θεσπίζονται οι εσωτερικοί κανονισμοί των εν λόγω υποεπιτροπών που απαριθμούνται στο παράρτημα 2.Οι υποεπιτροπές λειτουργούν υπό την εποπτεία της Επιτροπής Σύνδεσης, την οποία και ενημερώνουν μετά από κάθε συνεδρίασή τους. Η ομάδα εργασίας για τις κοινωνικές υποθέσεις και οι υποεπιτροπές δεν έχουν δικαίωμα να λαμβάνουν αποφάσεις.Η Επιτροπή Σύνδεσης λαμβάνει όλα τα υπόλοιπα απαραίτητα μέτρα για να εξασφαλίσει την ορθή λειτουργία των υποεπιτροπών και της ομάδας εργασίας και ενημερώνει σχετικά το Συμβούλιο Σύνδεσης.Το Συμβούλιο Σύνδεσης μπορεί να αποφασίσει να συστήσει άλλες υποεπιτροπές ή ομάδες, ή να καταργήσει υπάρχουσες υποεπιτροπές ή ομάδες.Η παρούσα απόφαση αρχίζει να ισχύει την ημέρα της έγκρισής της.(Τόπος),Για το Συμβούλιο ΣύνδεσηςΠΑΡΑΡΤΗΜΑ 1ΣΥΜΦΩΝΙΑ ΣΥΝΔΕΣΗΣ ΕΕ-ΑΛΓΕΡΙΑΣΟΜΑΔΑ ΕΡΓΑΣΙΑΣ ΓΙΑ ΤΙΣ ΚΟΙΝΩΝΙΚΕΣ ΥΠΟΘΕΣΕΙΣ ΚΑΙ ΥΠΟΕΠΙΤΡΟΠΕΣ ΤΗΣ ΕΠΙΤΡΟΠΗΣ ΣΥΝΔΕΣΗΣ(1) Ομάδα εργασίας για τις κοινωνικές υποθέσεις(2) Υποεπιτροπή «Βιομηχανία, εμπόριο και υπηρεσίες»(3) Υποεπιτροπή «Μεταφορές, περιβάλλον και ενέργεια»(4) Υποεπιτροπή «Κοινωνία της πληροφορίας, έρευνα, καινοτομία, εκπαίδευση, οπτικοακουστικός τομέας και πολιτισμός»(5) Υποεπιτροπή «Γεωργία και αλιεία»(6) Υποεπιτροπή «Δικαιοσύνη και εσωτερικές υποθέσεις»(7) Υποεπιτροπή «Τελωνειακή συνεργασία»Τα θέματα τα σχετικά με τις δημοκρατικές αρχές και τα ανθρώπινα δικαιώματα εξετάζονται επί του παρόντος στο πλαίσιο του πολιτικού διαλόγου δυνάμει της συμφωνίας σύνδεσης. Ωστόσο, θα δημιουργηθεί ad hoc υποεπιτροπή για τα θέματα αυτά, μόλις προχωρήσει ικανοποιητικά ο διάλογος.ΠΑΡΑΡΤΗΜΑ 2ΕΣΩΤΕΡΙΚΟΣ ΚΑΝΟΝΙΣΜΟΣΟμάδα εργασίας ΕΕ/Αλγερίας για τις κοινωνικές υποθέσεις1. Σύνθεση και προεδρίαΗ ομάδα εργασίας αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ ομάδα εργασίας εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η ομάδα εργασίας εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Τήρηση της αρχής για την απαγόρευση των διακρίσεων λόγω ιθαγένειας μεταξύ των εργαζόμενων αλγερινής υπηκοότητας και των εργαζόμενων κράτους μέλους όσον αφορά τους όρους εργασίας, αμοιβής και απόλυσης, καθώς και κοινωνικής ασφάλισης (κατά την έννοια της συμφωνίας).3.β- Εφαρμογή των διατάξεων κοινωνικής ασφάλισης που αναφέρονται στα άρθρα 68 έως 71 της συμφωνίας.3.γ- Διάλογος για κοινωνικά θέματα, σύμφωνα με το άρθρο 72 της συμφωνίας, συμπεριλαμβανομένων των όρων ενσωμάτωσης της εθνικής κοινότητας που είναι νόμιμα εγκατεστημένη στο έδαφος της ΕΕ και προστασία της κοινότητας αυτής από τις διακρίσεις και την ισλαμοφοβία.3.δ- Δράσεις συνεργασίας στον κοινωνικό τομέα που αναφέρονται στο άρθρο 74 της συμφωνίας, ιδίως όσον αφορά τη βελτίωση των συνθηκών διαβίωσης, του συστήματος κοινωνικής πρόνοιας και του συστήματος υγείας, τη δημιουργία θέσεων εργασίας και την προώθηση του ρόλου της γυναίκας στη διαδικασία οικονομικής και κοινωνικής ανάπτυξης.Ο παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η ομάδα εργασίας μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την ομάδα εργασίας διαβιβάζονται στους γραμματείς της ομάδας εργασίας.5. ΣυνεδριάσειςΗ ομάδα εργασίας συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Μόλις λάβει αίτηση για συνεδρίαση της ομάδας εργασίας, ο γραμματέας του άλλου μέρους απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η ομάδα εργασίας μπορεί να συγκαλέσει συνεδρίαση εντός βραχύτερης προθεσμίας μετά από σύμφωνη γνώμη των δύο μερών. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της ομάδας εργασίας πραγματοποιείται σε ημερομηνία και τόπο που συμφωνούνται και από τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η ομάδα εργασίας μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη των συνεδριάσεων της ομάδας εργασίας πρέπει να διαβιβάζονται στους γραμματείς της ομάδας εργασίας.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία, των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την ομάδα εργασίας κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της ομάδας εργασίας διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της ομάδας εργασίας δεν είναι δημόσιες, εκτός αν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΒιομηχανία, εμπόριο και υπηρεσίες1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.a - Βιομηχανική συνεργασία, όπως περιγράφεται στο άρθρο 53 της συμφωνίας σύνδεσης.3.β- Εμπορικά θέματα, πρόσβαση στις αγορές, ελευθέρωση του εμπορίου βιομηχανικών προϊόντων, γεωργικών προϊόντων, μεταποιημένων γεωργικών προϊόντων και προϊόντων αλιείας.3.γ- Υπηρεσίες, μεταξύ των οποίων συμπεριλαμβάνονται χρηματοπιστωτικές και τραπεζικές υπηρεσίες, και δικαίωμα εγκατάστασης (διαμεθοριακή παροχή υπηρεσιών, εμπορική παρουσία, προσωρινή παρουσία φυσικών προσώπων).3.δ- Τουρισμός και βιοτεχνία3.ε - Προώθηση και προστασία των επενδύσεων3.στ - Προστασία των καταναλωτών3.ζ - Τεχνικοί κανονισμοί, μετρολογία, διαπίστευση, τυποποίηση, πιστοποίηση, διαπίστωση της συμμόρφωσης και επιτήρηση της αγοράς3.η - Νομοθεσία περί ανταγωνισμού και κρατικές ενισχύσεις3.θ - Δικαιώματα πνευματικής, βιομηχανικής και εμπορικής ιδιοκτησίας3.ι - Δημόσιες συμβάσεις3.ια- Απλούστευση των διαδικασιών για τις επιχειρήσεις3.ιβ- Εκπαίδευση και επιμόρφωση όσον αφορά την επιχειρηματικότηταΟ παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΜεταφορές, περιβάλλον και ενέργεια1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Πιο συγκεκριμένα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας, καθώς και την ενσωμάτωση της πολιτικής του περιβάλλοντος, σε όλους τους τομείς της συμφωνίας σύνδεσης. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Μεταφορές: ιδίως εκσυγχρονισμός και συντήρηση των υποδομών (ιδίως των διασυνδέσεων), ασφάλεια και προστασία στους τομείς θαλάσσιων και αεροπορικών μεταφορών, ιδίως όσον αφορά τον έλεγχο και τη διαχείριση των λιμένων, των σιδηροδρόμων, των αερολιμένων και των οδικών δικτύων, προώθηση των ευφυών συστημάτων μεταφοράς και της χρησιμοποίησης των τεχνολογιών των πληροφοριών σε όλα τα μέσα μεταφοράς· ανάπτυξη οδικών και σιδηροδρομικών μεταφορικών συνδέσεων με τις γειτονικές χώρες· βελτίωση του συστήματος διατροπικών μεταφορών και ενίσχυση της περιφερειακής συνεργασίας.3.β- Περιβάλλον: ιδίως ικανότητες προστασίας του περιβάλλοντος στους τομείς προτεραιότητας που προβλέπονται στη συμφωνία σύνδεσης (απερήμωση, διαχείριση των υδάτινων πόρων και των αποβλήτων, αλάτωση, έλεγχος και πρόληψη της αστικής, βιομηχανικής και θαλάσσιας ρύπανσης, προστασία του θαλάσσιου περιβάλλοντος και της βιολογικής ποικιλίας, κ.λπ.), και ενσωμάτωση της περιβαλλοντικής διάστασης στους τομείς προτεραιότητας της ευρωμεσογειακής εταιρικής σχέσης με προοπτική την αειφόρο ανάπτυξη. Νερό: υποδομές, εκσυγχρονισμός, διαχείριση, ασφαλής πρόσβαση στους υδάτινους πόρους και έρευνα.3.γ- Ενέργεια: δράσεις συνεργασίας στον τομέα της ενέργειας και των ορυχείων, όπως καθορίζονται στο άρθρο 61 της συμφωνίας σύνδεσης· έναρξη στρατηγικού διαλόγου ΕΕ-Αλγερίας στον τομέα της ενέργειας (ιδίως πρωτοκόλλου συμφωνίας για την εγκαθίδρυση στρατηγικής εταιρικής σχέσης)· παρακολούθηση της ανάπτυξης των ενεργειακών υποδομών κοινού ενδιαφέροντος σε συνεργασία με τα διεθνή και ιδιωτικά χρηματοπιστωτικά ιδρύματα· αγορά ηλεκτρικής ενέργειας στο Μαγκρέμπ και ενσωμάτωση με την εσωτερική αγορά της ΕΕ.Ο παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΚοινωνία της πληροφορίας, έρευνα, καινοτομία, εκπαίδευση, οπτικοακουστικός τομέας, και πολιτισμός1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Ανάπτυξη των θεσμικών ικανοτήτων και των ικανοτήτων έρευνας στον τομέα της επιστήμης, της τεχνολογίας και της καινοτομίας, καθώς και χρησιμοποίηση των αποτελεσμάτων της επιστημονικής και τεχνολογικής έρευνας από τη βιομηχανία και τις ΜΜΕ σε συνδυασμό με την παρακολούθηση της εφαρμογής της συμφωνίας για τη συμμετοχή της Λαϊκής Δημοκρατίας της Αλγερίας στο πρόγραμμα-πλαίσιο για την ΕΤΑ, τεχνολογική καινοτομία, μεταφορά νέων τεχνολογιών και διάδοση των γνώσεων, συμφωνία επιστημονικής και τεχνολογικής συνεργασίας με την ΕΕ.3.β- Συνεργασία στον τομέα των ηλεκτρονικών επικοινωνιών και των τεχνολογιών των πληροφοριών.3.γ- Μεταρρυθμίσεις στους τομείς της εκπαίδευσης, της κατάρτισης, συμπεριλαμβανομένης της επαγγελματικής, και της νεολαίας, καθώς και καλύτερη πρόσβαση του γυναικείου πληθυσμού στην εκπαίδευση.3.δ- Συνεργασία στον πολιτιστικό και τον οπτικοακουστικό τομέα.3.ε - Συμμετοχή των πολιτών, των ερευνητών, των φοιτητών και των οργανώσεων της Αλγερίας στα κοινοτικά προγράμματα έρευνας, τεχνολογικής ανάπτυξης και καινοτομίας, καθώς και στα σχετικά προγράμματα στους τομείς της εκπαίδευσης, της κατάρτισης και της νεολαίας.3.στ - Πολιτικές και ρυθμίσεις στον τομέα των δικτύων και των υπηρεσιών ηλεκτρονικών επικοινωνιών.Ο παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΓεωργία και αλιεία1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Εκσυγχρονισμός και αναδιάρθρωση των τομέων της γεωργίας, της αλιείας και των δασών3.β- Εμπόριο γεωργικών προϊόντων, μεταποιημένων γεωργικών προϊόντων και προϊόντων αλιείας (καθώς και αναβάθμιση των κυκλωμάτων εμπορίας/διανομής)3.γ- Γεωργική συνεργασία και αγροτική ανάπτυξη3.δ- Κτηνιατρικά και φυτοϋγειονομικά θέματα, ιδίως αναβάθμιση της νομοθεσίας για τα τρόφιμα3.ε - Διαφύλαξη και ορθολογική διαχείριση των φυσικών πόρων, συμπεριλαμβανομένων των αλιευτικών, και διαφύλαξη του περιβάλλοντος, ιδίως του θαλάσσιου3.στ - Συνεργασία στο πλαίσιο του συστήματος έγκαιρης προειδοποίησης της ΕΕΟ παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΔικαιοσύνη και εσωτερικές υποθέσεις1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Κυκλοφορία προσώπων:- εφαρμογή του άρθρου 83 της συμφωνίας σύνδεσης σχετικά με την κυκλοφορία των προσώπων, καθώς και εξέταση των δυνατοτήτων διευκόλυνσης των διαδικασιών έκδοσης θεωρήσεων μικρής διάρκειας για ορισμένες κατηγορίες προσώπων·- συνεργασία δυνάμει του άρθρου 84 της συμφωνίας σύνδεσης στον τομέα της πρόληψης και του ελέγχου της παράνομης μετανάστευσης· συμφωνίες επανεισδοχής3.β- Νομική, δικαστική (αστική και ποινική) και αστυνομική συνεργασία3.γ- Συνεργασία για την καταπολέμηση του οργανωμένου εγκλήματος, συμπεριλαμβανομένων της εμπορίας ανθρώπων, της τρομοκρατίας, της νομιμοποίησης προσόδων από παράνομες δραστηριότητες, των ναρκωτικών και της τοξικομανίας, του ρατσισμού, της ξενοφοβίας και της ισλαμοφοβίας3.δ- Συνεργασία για την καταπολέμηση της διαφθοράςΟ παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.ΕΣΩΤΕΡΙΚΟΣ ΚΑΝΟΝΙΣΜΟΣΥΠΟΕΠΙΤΡΟΠΗ ΕΕ/ΑΛΓΕΡΙΑΣΤελωνειακή συνεργασία1. Σύνθεση και προεδρίαΗ υποεπιτροπή αποτελείται από εκπροσώπους της Ευρωπαϊκής Κοινότητας, των κρατών μελών της και της κυβέρνησης της Λαϊκής Δημοκρατίας της Αλγερίας· η προεδρία ασκείται εναλλακτικά από τα δύο μέρη.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, μπορεί όμως να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται παρακάτω. Ειδικότερα, αξιολογεί την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας. Εξετάζει επίσης, εφόσον χρειάζεται, τη συνεργασία στον τομέα της δημόσιας διοίκησης. Η υποεπιτροπή εξετάζει τυχόν προβλήματα που ανακύπτουν στους τομείς που απαριθμούνται στη συνέχεια και προτείνει τα μέτρα που μπορούν να ληφθούν.3.α- Κανόνες καταγωγής3.β- Γενικές τελωνειακές διαδικασίες, τελωνειακή ονοματολογία, δασμολογητέα αξία3.γ- Δασμολογικά καθεστώτα3.δ- Τελωνειακή συνεργασίαΟ παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα, συμπεριλαμβανομένων των θεμάτων οριζόντιου χαρακτήρα, όπως των στατιστικών.Η υποεπιτροπή μπορεί να εξετάζει θέματα που αφορούν έναν, περισσότερους ή όλους τους προαναφερόμενους τομείς.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Λαϊκής Δημοκρατίας της Αλγερίας ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί επίσης να συγκληθεί συνεδρίαση κατόπιν αιτήσεως ενός από τα μέρη, η οποία διαβιβάζεται στο άλλο μέρος από τον αρμόδιο γραμματέα. Ο γραμματέας του άλλου μέρους, όταν λάβει την αίτηση για συνεδρίαση της υποεπιτροπής, απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλεί εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.Σε κάθε συνεδρίαση παρίσταται εκπρόσωπος του Υπουργείου Διεθνούς Συνεργασίας της Λαϊκής Δημοκρατίας της Αλγερίας για να εξασφαλίζει τις κατάλληλες διασυνδέσεις και τον συντονισμό με τα παρόντα και τα μελλοντικά σχέδια και προγράμματα που χρηματοδοτούνται από την ΕΕ, καθώς και την απαραίτητη στήριξη των προτεραιοτήτων που καθορίζονται κατά τις συνεδριάσεις.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής διαβιβάζονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Ο αρμόδιος γραμματέας τη διαβιβάζει στον ομόλογό του, το αργότερο 10 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 15 ημέρες πριν από την έναρξη της συνεδρίασης. Όλα τα δικαιολογητικά έγγραφα πρέπει να έχουν παραληφθεί και από τα δύο μέρη τουλάχιστον 7 ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται από τους αρμόδιους γραμματείς μετά από κάθε συνεδρίαση. Οι γραμματείς της υποεπιτροπής διαβιβάζουν στους γραμματείς και στον πρόεδρο της Επιτροπής Σύνδεσης αντίγραφο, το οποίο περιλαμβάνει τις προτάσεις της ομάδας εργασίας.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση.[1] ΕΕ C […] της […], σ.[…].